section_heading: Karijera
paragraph_text: Nakon ponovnog povlačenja u studio na nekoliko godina, sastav je u prodaju pustio sljedeći album 2001. godine, pod imenom beautifulgarbage. Iako je predstavljao najsmioniji i najzreliji zvuk sastava, nije sadržavao nijednu istaknutu komercijalnu skladbu. Zbog toga, nijeda se skladba nije našla na ljestvicama u SAD-u, dok su se četiri skladbe puštene u Ujedinjenom Kraljevstvu našle među 30 najboljih. Ipak, album je uspio dosegnuti 6. mjesto na ljestvicama u Ujedinjenom Kraljevstvu i 13. mjesto u SAD-u, iako je brzo sišao s njih. Garbage je nakon albuma krenuo na uspješnu turneju SAD-om i Europom.